**ИЗБОРНОМ ВЕЋУ ФАКУЛТЕТА ОРГАНИЗАЦИОНИХ НАУКА**

**ДЕКАНУ ФАКУЛТЕТА ОРГАНИЗАЦИОНИХ НАУКА**

# Одлуком Изборног већа Факултета организационих наука 05-02 бр. 4/47-1 од 01.06.2022. године, именовани смо за чланове Комисије за припрему Извештаја о пријављеним кандидатима по конкурсу за избор једног сарадника у звање асистента, на одређено време од три године, са пуним радним временом, за ужу научну област „**Управљање производњом и услугама**”, у следећем саставу:

1. Др Даница Лечић-Цветковић, редовни професор, Факултет организационих наука – председавајући;

2. Др Зоран Ракићевић, доцент, Факултет организационих наука – члан;

3. Др Небојша Бојовић, редовни професор, Саобраћајни факултет – члан.

Конкурс је објављен у огласним новинама Националне службе за запошљавање „Послови“, бр. 990 од 08.06.2022. године, са роком трајања до 15 дана.

У предвиђеном року пријављена је кандидаткиња Теодора Рајковић.

На основу увида у достављени конкурсни материјал, Комисија упућује Декану и Изборном већу Факултета организационих наука Универзитета у Београду следећи

**И З В Е Ш Т А Ј**

**I ПОДАЦИ О КАНДИДАТКИЊИ ТЕОДОРИ РАЈКОВИЋ**

**A - ОСНОВНИ БИОГРАФСКИ ПОДАЦИ**

Теодора М. Рајковић, рођена је 10. децембра 1992. године у Београду, Република Србија. Завршила је IX београдску гимназију ‚‚Михаило Петровић-Алас” у Београду, природно-математички смер, са одличним успехом. Факултет организационих наука Универзитета у Београду, студијски програм Менаџмент и организација уписује 2011. године, а 2012. године опредељује за упис студијске групе Операциони менаџмент. Положила је све програмом предвиђене испите са просечном оценом 9,40/10,00 и одбранила дипломски рад дана 29.09.2015. године на тему: „Примена Интернета у електронском дизајну производа“ са оценом 10, на катедри за Управљање производњом и пружањем услуга, под менторством проф. др Данице Лечић-Цветковић. Школске 2015/16 године уписала је мастер академске студије на Факултету организационих наука, студијски програм „Менаџмент и организација“, изборни модул „Управљање производњом и пружањем услуга“. Положила је све програмом предвиђене испите са просечном оценом 10,00/10,00 и одбранила мастер рад дана 02.11.2016. године на тему: „Унапређење управљања услугама у области културе“ са оценом 10, на катедри за Управљање производњом и пружањем услуга, под менторством проф. др Данице Лечић-Цветковић. Школске 2019/20 године уписала је докторске академске студије на Факултету организационих наука, студијски програм „Информациони системи и квантитативни менаџмент“, изборно подручје „Квантитативни менаџмент“. Досадашњи просек на докторским академским студијама је 10,00/10,00.

Стручну праксу обавила је у предузећу *Delhaize* Србија у Београду у периоду фебруар – април 2014. године, у сектору пословног развоја. У периоду октобар 2015. године – мај 2016. године била је практикант у банци *Societe Generale* Србија, у одељењу за развој маркетинг стратегија. У предузећу *Robert Bosch d.o.o*. била је запослена на пословима Планера набавке материјала за системе брисача у периоду мај 2016. године – децембар 2017. године.

Од децембра 2017. године запослена је на Факултету организационих наука, Универзитета у Београду, у звању сарадника у настави за ужу научну област „Управљање производњом и услугама“. У летњем семестру школске 2016/17. године, у својству сарадника ван радног односа - демонстратора, изводила је вежбе на основним академским студијама на предметима катедре за Управљање производњом и пружањем услуга, на обавезном предмету „Менаџмент производње и услуга“ и на изборном предмету „Електронско управљање производњом“. Од децембра 2017. године, у звању сарадника у настави на Факултету организационих наука изводила је вежбе на основним академским студијама на предметима катедре за Управљање производњом и пружањем услуга, на обавезном предмету „Менаџмент производње и услуга“ и на изборним предметима „Менаџмент кључних перформанси производње“ и „Електронско управљање производњом“. Од децембра 2019. године у звању асистента на Факултету организационих наука изводила је вежбе на основним академским студијама на поменутим предметима катедре за Управљање производњом и пружањем услуга, као и на мастер академским студијама на студијском програму „Менаџмент и организација“, изборном модулу „Управљање производњом и пружањем услуга“, на обавезном предмету „Електронско управљање производњом и пружањем услуга“ и изборном предмету „Пословно извештавање и индикатори перформанси“.

У току основних академских студија била је трогодишњи корисник студентске стипендије коју додељује Министарство просвете, науке и технолошког развоја. Као један од студената са највишим просеком оцена, награђивана је од стране Факултета организационих наука више година заредом. Показала је заинтересованост за учешће у разним активностима и пројектима, попут: Конференција студената организационих наука (октобар 2014. и март 2013. године), Семинар о адвертајзингу ФОНкламе (март 2013. године), *Global Leaders` Summit* (фебруар 2013. године), *BBICC Case Study* трибина и *Case Study* секција, *ESTIEM* семинар (децембар 2012. године). Била је учесник на многобројним такмичењима, на којима је освајала бројне награде, попут: *EBEC* - такмичење, Београд (март 2015. године) где је са тимом освојила треће место; Такмичење из студије случаја *Case Study Show,* Београд (март 2015. године); Фестивал адвертајзинга ФОНкламе - такмичење, Београд (март 2014. године), где је заједно са тимом освојила прво место; Центар за еколошки менаџмент и одрживи развој, *MITECO* - Кнежевац, такмичење, Београд (април 2014. године); *T.I.M.E.S.* – *Тournament in Management Skills,* локалне квалификације, Београд (фебруар 2013. године) и *OKS Case Study* такмичење, Београд (децембар 2012. године). Била је учесник неколико манифестација, попут: Фестивал науке, Београд (децембар 2014. године) и *ISWIB* (*International Student Week in Belgrade*), Београд (јули 2013. године).

Од почетка рада на Факултету организационих наука, била је ангажована као један од представника Факултета организационих наука на „Сајму образовања и наставних средстава“, Сајам књига Београд (октобар 2018. године); сајму образовања *EduFair*, *Belexpo* центар (март 2019. године); „Сајму образовања и наставних средстава“, Сајам књига Београд (октобар 2019. године); сајму образовања *EduFair*, *Belexpo* центар (март 2020. године); сајму образовања *EduFair*, хотел Москва (март 2022. године). Од септембра 2018. године ангажована је као ментор студената прве године студија на *Open Day* Факултета организационих наука*.*

Похађала је *SAP* aкaдeмиjу (новембар-децембар 2019. године), као и *Online* семинар о рецензирању за истраживаче, одржаном од стране Центра за промоцију науке (мај 2021. године). За наведене активности поседује сертификат. Од стране студентских организација Факултета организационих наука, била је ангажована као модератор *Online* панела „Шта након ФОН-а“, прojeктa ФOН-oвoг Цeнтрa зa рaзвoj кaриjeрe„Aктивaн студeнт“(октобар 2020. године) и била је кoнсултaнт зa студиje случaja прeдузeћa учeсникa *Case Study Show* тaкмичeњa (фебруар – март 2022. године).

У анонимним анкетама за оцену квалитета рада наставника и сарадника (Табела 1) је од почетка рада на Факултету организационих наука оцењена високим оценамa (4,64 - 5,00 од максималних 5,00).

Табела 1. Oценe квалитета рада кандидаткиње Теодоре Рајковић

|  |  |  |  |  |  |
| --- | --- | --- | --- | --- | --- |
| ***Бр.*** | ***Студијски програм*** | ***Школска година и семестар*** | ***Назив предмета*** | ***Број студената који су учествовали у вредновању сарадника на овом предмету*** | ***Просечна оцена*** |
| 1 | Операциони менаџмент | 2016-17 (летњи семестар) | Менаџмент производње и услуга | 61 | 4.74 |
| 2 | Операциони менаџмент | 2017-18 (летњи семестар) | Менаџмент производње и услуга | 62 | 4.71 |
| 3 | Операциони менаџмент | 2018-19 (летњи семестар) | Менаџмент производње и услуга | 75 | 4.64 |
| 4 | Операциони менаџмент | 2019-20 (зимски семестар) | Менаџмент кључних перформанси производње | 6 | 5.00 |
| 5 | Операциони менаџмент | 2020-21 (летњи семестар) | Менаџмент производње и пружања услуга | 8 | 4.77 |

Такође, била је ангажована и на одређеном броју активности Факултета организационих наука, попут:

* Учесник у организацији и реализацији Дана факултета (новембар 2018. године);
* Члан Комисије зa пoпис ситнoг инвeнтaрa, мaтeриjaлa, нeдoвршeних прoизвoдa, гoтoвих прoизвoдa, зaлихa рoбe, финaнсиjских плaсмaнa, пoтрaживaњa, oбaвeзe, гoтoвинe и гoтoвинских eквивaлeнaтa (децембар 2018. године);
* Члан техничког одбора XII скупа привредника и научника СПИН ’19 (мај – новембар 2019. године);
* Члан Комисије за спровођење и утврђивање резултата гласања за доношење Одлуке о додатном продужењу радног односа (септембар 2020. године);
* Члан Комисије зa пoпис рaчунaрскe, aудиo, сигурнoснe и тeлeкoмуникaциoнe oпрeмe (децембар 2020. године);
* Члан техничког одбора XIII скупа привредника и научника СПИН ’21 (мај – новембар 2021. године);
* Члан организационе групе *FON* *Summer school* на извршењутехничких и организационих послова (април 2022. године – до сада);

Теодора Рајковић поседује способност рада у тиму, као и индивидуалног рада, спремност за сарадњу. Поседује вештине преговарања, елоквентност и одговорност. Има велику мотивацију за рад, за усвајање нових стручних знања и вештина, као и даљег усавршавања. Говори течно енглески језик и познаје рад на рачунару (Интернет; *MS Office: Word, Power Point, Access, Project, Visio, Excel* - напредни ниво), као и многе *ERP* софтвере, од којих се издваја софтвер *SAP*.

**Б – НАУЧНИ И СТРУЧНИ РАДОВИ**

1. **РАДОВИ ОБЈАВЉЕНИ У НАУЧНИМ ЧАСОПИСИМА МЕЂУНАРОДНОГ ЗНАЧАЈА (М20)**
   1. **Т. Рајковић,** Л. Ђорђевић-Милутиновић, Д. Лечић-Цветковић, Spreadsheet model for determining adequate performance indicators of production management. In Management: Journal Of Sustainable Business And Management Solutions In Emerging Economies, 25(3), pp. 13-22, doi: 10.7595/management.fon.2020.0011, 2020. (M24)

**2. РАДОВИ ОБЈАВЉЕНИ У ЗБОРНИЦИМА СА МЕЂУНАРОДНИХ НАУЧНИХ СКУПОВА (М30)**

2.1 **Т. Рајковић,** Д. Васиљевић, Д. Лечић-Цветковић, Towards а Conceptual Framework оf Logistics 4.0, Proceedings book of abstracts XVIII International Symposium “Sustainable Business Management and Digital Transformation: Challenges and Opportunities in the Post-COVID Era“ SYMORG 2022, Прихваћен апстракт, у процесу објављивања. Универзитет у Београду, Факултет организационих наука, Београд, Србија, ISBN 978-86-7680-385-9, 11. – 14. Јун 2022. (M34)

2.2 Т. Чуровић, Д. Лечић-Цветковић, **Т. Рајковић,** Women’s Entrepreneurship - Measures for the Development: Case Study of Republic of Serbia, Proceedings book of abstracts XVIII International Symposium “Sustainable Business Management and Digital Transformation: Challenges and Opportunities in the Post-COVID Era“ SYMORG 2022, Прихваћен апстракт, у процесу објављивања. Универзитет у Београду, Факултет организационих наука, Београд, Србија, ISBN 978-86-7680-385-9, 11. – 14. Јун 2022. (M34)

2.3 М. Калем, А. Лазаревић, **Т. Рајковић,** Д. Лечић-Цветковић, Б. Главоњић**,** The Impact of Production Planning Errors on Wood Floor Production Efficiency, Proceedings book of 14th International Scientific Conference “The Response of the Forest-Based Sector to Changes in the Global Economy” WoodEMA 2021, pp. 153-159, ISBN: 978-961-6144-41-4 (PDF), Копер, Словенија, 16 – 18. Јун 2021. (M33)

2.4 М. Калем, А. Лазаревић, **Т. Рајковић,** Д. Лечић-Цветковић, Б. Главоњић, Impacts of Business Information Systems Application to Production and Business Management in the Serbian Wood Industry Companies, Proceedings book of 13th International Scientific Conference “Sustainability of Forest-Based Industries in the Global Economy” WoodEMA 2020, 31st International Scientific Conference ICWST 2020, pp. 177-181, ISBN: 978-953-57822-8-5, Винковци, Хрватска, 28 – 30. Септембар 2020. (M33)

2.5 **Т. Рајковић,** М. Калем, Д. Лечић-Цветковић, Application of Business Information Systems in Serbian Wood Industry, Proceedings book of XVII International Symposium “Business and Artificial Intelligence“ SYMORG 2020, pp. 26-33. Универзитет у Београду, Факултет организационих наука, Београд, Србија, ISBN 978-86-7680-385-9, 07. – 09. Септембар 2020. (M33)

2.6 **T. Рајковић**, Д. Макајић-Николић, М. Вујошевић, Д. Лечић-Цветковић, Управљање производњом применом адекватних индикатора перформанси. Зборник радова међународног XLVI симпозијума о операционим истраживањима SYM-OP-IS 2019, ФОН, pp. 524-529, ISBN: 978-86-7680-363-7, Кладово, Србија, 15. – 28. Септембар, 2019. (M33)

2.7 **T. Рајковић**, Д. Лeчић-Цветковић, Ј. Радосављевић, Improvement of the Production Management in the Automotive Industry Based on KPIs. Proceedings book of 38th International Conference on Organizational Science Development “Ecosystem of Organizations in the Digital Age”, pp. 861- 871, ISBN: 978-961-286-250-3, doi: <https://doi.org/10.18690/978-961-286-250-3.66>, Порторож, Словенија, 20. – 22. Март, 2019. (M33)

2.8 Д. Савичић, **Т. Рајковић**, С. Бабарогић, Information and Communication Technologies as Support for Inventory Control in the Automotive Industry, Proceedings book of XVI International Symposium “Doing Business in the Digital Age: Challenges, Approaches and Solutions”SYMORG 2018, pp. 1051 - 1058, ISBN: 978-86-7680-361-3, Златибор, Србија, 07. – 10. Јун, 2018. (M33)

2.9 M. Стојковић, **T. Рајковић**, Д. Лeчић-Цветковић, SAP APO Application in the Production Process from Automotive Industry, Proceedings book of XVI International Symposium “Doing Business in the Digital Age: Challenges, Approaches and Solutions”SYMORG 2018, pp. 1029 - 1035, ISBN: 978-86-7680-361-3, Златибор, Србија, 07. – 10. Јун, 2018. (M33)

2.10 **T. Рајковић**, Д. Лeчић-Цветковић, Л. Ђорђевић, З. Мијалков, KPI Based Model for Improvement of Procurement Process Management, Proceedings book of XIII Balkan Conference on Operational Research BALCOR 2018, pp. 315 - 322, ISBN: 978-86-80593-64-7, Београд, Србија, 25. – 28. Мај, 2018. (M33)

2.11 **Т. Рајковић**, Д. Лeчић-Цветковић, Usage of RFID Technology in Production Management, Proceedings book of 37th International Conference on Organizational Science Development “Organization and Uncertainty in the Digital Age”, pp. 923 - 933, ISBN: 978-961-286-146-9, doi: 10.18690/978-961-286-146-9, Порторож, Словенија, 21. – 23. Март, 2018. (M33)

2.12 **Т. Рајковић**, Л. Ђорђевић, Д. Лечић-Цветковић, Р. Милутиновић, Spreadsheet Мodel for Мanaging Special Events, Proceedings book of 36th International Conference on Organizational Science Development “Responsible Organization”, pp. 839 - 850, ISBN: 978-961-286-020-2, doi: https://doi.org/10.18690/978-961-286-020-2, Порторож, Словенија, 22. - 24. Март, 2017. (M33)

**3. РАДОВИ ОБЈАВЉЕНИ У ЧАСОПИСИМА НАЦИОНАЛНОГ ЗНАЧАЈА (М50)**

3.1 Ј. Самарџија, Д. Лечић-Цветковић, **Т. Рајковић**, Примена кључних индикатора перформанси у управљању безбедношћу података.InfoM. Прихваћен рад, у процесу објављивања. (M53)

**4. РАДОВИ ОБЈАВЉЕНИ У ЗБОРНИЦИМА СКУПОВА НАЦИОНАЛНОГ ЗНАЧАЈА (M60)**

4.1М. Станић, Д. Лечић-Цветковић, **Т. Рајковић**, М. Калем, Унапређење набавке применом *ERP SAP,* Зборник радова XIII скупa привредника и научника „Индустрија 4.0 – Могућности, изазови и решења за дигиталну трансформацију привреде“ СПИН 2021, ФОН, Београд, Србија, 08. – 09. Новембар, 2021., стр. 48-55, ИСБН: 978-86-7680-396-5. (M63)

4.2 Ј. Цекић, Д. Лечић-Цветковић, **Т. Рајковић**, Унапређење управљања производњом у нафтној индустрији, Зборник радова XIII скупa привредника и научника „Индустрија 4.0 – Могућности, изазови и решења за дигиталну трансформацију привреде“ СПИН 2021, ФОН, Београд, Србија, 08. – 09. Новембар, 2021., стр. 12-20, ИСБН: 978-86-7680-396-5. (M63)

4.3 Ј. Самарџија, Д. Лечић-Цветковић, **Т. Рајковић**, Унапређење безбедности података применом *KPI*, Зборник радова XIII скупa привредника и научника „Индустрија 4.0 – Могућности, изазови и решења за дигиталну трансформацију привреде“ СПИН 2021, ФОН, Београд, Србија, 08. – 09. Новембар, 2021., стр. 39-47, ИСБН: 978-86-7680-396-5. (M63)

4.4 М. Калем, **Т. Рајковић**, А. Лазаревић, Д. Лечић-Цветковић, Примена Интернета у дрвној индустрији Србије, Зборник радова XII скупa привредника и научника „Лин трансформација и дигитализација привреде Србије“ СПИН 2019, ФОН, pp. 243-249, ISBN 978-86-7680-365-1, Београд, Србија, 07. – 08. Новембар, 2019. (M63)

4.5 М. Бокшан, **Т. Рајковић**, М. Костић-Станковић, Д. Лечић-Цветковић, Утицај инфлуенсера на Интернет предузетништво, Зборник радова XII скупa привредника и научника „Лин трансформација и дигитализација привреде Србије“ СПИН 2019, ФОН, pp. 115-122, ISBN 978-86-7680-365-1, Београд, Србија, 07. – 08. Новембар, 2019. (M63)

4.6 **Т. Рајковић,** Д. Лечић-Цветковић, Управљање услугама организације специјалних догађаја применом ИКТ-а, Зборник радова научног скупа „Штедљиво (*Lean*) управљање ресурсима у привреди Републике Србије“ СПИН 2017, ФОН, pp. 121 - 128, ISBN: 978-86-7680-343-9, Београд, Србија, 7. – 9. Новембар, 2017. (M63)

4.7 **Т. Рајковић**, Основни елементи пројекта иновације производа и процеса, Зборник радова научног скупа „Иновативна решења операционог менаџмента за ревитализацију привреде Србије“ СПИН 2015, ФОН, pp. 646 - 653, ISBN: 978-86-7680-320-0, Београд, Србија, 05. – 06. Новембар, 2015. (M63)

**II ЗАКЉУЧНО МИШЉЕЊЕ И ПРЕДЛОГ КОМИСИЈЕ**

Прегледом достављене документације, Комисија је утврдила да се на конкурс пријавила једна кандидаткиња Теодора Рајковић. Кандидаткиња је у прописаном року доставила комплетну документацију предвиђену конкурсом. Комисија закључује да кандидаткиња Теодора Рајковић испуњава све услове предвиђене конкурсом, прописане Законом о високом образовању и Статутом Факултета организационих наука за избор у звање асистента за ужу научну област „Управљање производњом и услугама”.

Кандидаткиња Теодора Рајковић остварила је висок просек оцена на основним и мастер академским студијама. Школске 2018/19 године уписала је докторске академске студије и професионално се усавршавала током и након основних и мастер академских студија. У току летњег семестра школске 2016/17 године, у звању сарадника ван радног односа - демонстратора, била је ангажована на извођењу вежби на предметима катедре за „Управљање производњом и пружањем услугама”. Од децембра 2017. године, у два изборна периода (школске 2017/18 и 2018/19 године), била је ангажована као сарадник у настави на истој Катедри. Од децембра 2019. године у звању асистента изводи вежбе на основним и мастер академским студијама на предметима катедре за „Управљање производњом и пружањем услуга”. Оцене њеног педагошког рада, добијене од стране студената - у анонимним анкетама, су високе. Поседује практична искуства у примени знања из уже научне области „Управљање производњом и услугама”. Такође, била је ангажована и на многобројним активностима Факултета организационих наука. Кандидаткиња Теодора Рајковић објавила је 21 научни рад из уже научне области „Управљање производњом и услугама”.

Ценећи научне, стручне и педагошке резултате кандидаткиње Теодоре Рајковић, Комисија предлаже Декану и Изборном већу Факултета организационих наука да се **Теодора Рајковић** изабере у звање **асистента**, на одређено време од три године, са пуним радним временом, за ужу научну област „**Управљање производњом и услугама**”.

У Београду, 19. август 2022. године

**К О М И С И Ј А**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Даница Лечић-Цветковић, редовни професор

Факултета организацоних наука, председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Зоран Ракићевић, доцент

Факултета организацоних наука, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Небојша Бојовић, редовни професор

Саобраћајног факултета, члан